Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: — az ÁPV Rt. az 1995. évi XXXIX. törvény, valamint
Paragraph Index: 812

25. A vizsgálati jelentés ténymegállapításainak igazolása történhet: — a jelentéshez szükség esetén csatolt bizonylati okmányokkal (azokat az okmányokat, amelyek elvesztésétől tartani lehet az ellenőrnek csatolni kell a vizsgálati iratokhoz, a másolat visszahagyása mellett), — személyes felelősség megállapítása esetén a felelősként megjelölt személyek részére a jelentés rájuk vonatkozó megállapításait meg kell küldeni a felelősségi záradékkal együtt. (Melléklet) A záradék címzettje az átvételtől számított nyolc munkanapon belül köteles a záradékot az ellenőrzést végző munkaszervezet részére aláírva visszaküldeni. A felelőssé tett személy a záradék aláírásával tanúsítja, hogy a jelentésben foglaltakat megismerte, és nyilatkozik arról, hogy felelősségét elismeri-e vagy sem. Egyidejűleg megteheti észrevételeit, és csatolhatja bizonyítékait. Az aláírt felelősségi záradékot és az ellenőrzési szervezet arra tett esetleges észrevételeit a jelentéshez csatolni kell. Ha a felelőssé tett személy az iratot nem veszi át, vagy a záradékot nem írja alá, ezt a tényt az iraton rögzíteni kell.

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes